ქ. წალენჯიხა 01 ივნისი 2022 წელი

**წალენჯიხის მუნიციპალიტეტის საკრებულოს**

**სამანდატო, იურიდიულ და საპროცედურო საკითხთა**

**კომისიის სხდომის ოქმი**

 2022 წლის 1 ივნისს გაიმართა წალენჯიხის მუნიციპალიტეტის საკრებულოს სამანდატო, იურიდიულ და საპროცედურო საკითხთა კომისიის სხდომა. სხდომას თავმჯდომარეობდა სამანდატო, იურიდიულ და საპროცედურო საკითხთა კომისიის თავმჯდომარე რომან კვარაცხელია. ესწრებოდნენ კომისიის წევრები: მაია მიქავა, მამუკა მიქავა,გიორგი დარსალია, ნანა ქობალია, მუნიციპალიტეტის საკრებულოს თავმჯდომარე კორნელი სალია, საკრებულოს თავმჯდომარის პირველი მოადგილე-ავთანდილ გაბელია, საკრებულოს კომისიების თავმჯდომარეები: ომარ ქარდავა, თემურ ქარდავა, ფრაქცია „წალენჯიხა საქართველოსთვის“ თავმჯდომარე გონერ კვარაცხელია. ასევე ესწრებოდნენ მუნიციპალიტეტის მერის პირველი მოადგილე ლაშა ზარქუა, მერის თანაშემწე ალბერტ ჭანია, მუნიციპალიტეტის მერიის თანამშრომლები.

დაწყების დრო: 15:00-სთ.

დასრულების დრო: 16:30-სთ

 დღის წესრიგი:

 პროექტი

წალენჯიხის მუნიციპალიტეტის საკრებულოს სამანდატო, იურიდიულ და

საპროცედურო საკითხთა კომისიის

2022 წლის 01 ივნისის სხდომის დ ღ ი ს წ ე ს რ ი გ ი:

1. ,,წალენჯიხის მუნიციპალიტეტის მერიის დებულების დამტკიცების შესახებ“ წალენჯიხის მუნიციპალიტეტის საკრებულოს 2017 წლის 10 ნოემბრის №39 დადგენილებაში ცვლილების შეტანის თაობაზე

 პროექტის წარმომდგენი: ლაშა ზარქუა, მუნიციპალიტეტის მერის პირველი მოადგილე

2.წალენჯიხის მუნიციპალიტეტის მერიის ადმინისტრაციული სამსახურის დებულების შესახებ

 პროექტის წარმომდგენი: ლაშა ზარქუა, მუნიციპალიტეტის მერის პირველი მოადგილე

3.წალენჯიხის მუნიციპალიტეტის მერიის ეკონომიკისა და ინფრასტრუქტურის განვითარების სამსახურის დებულების შესახებ

 პროექტის წარმომდგენი: ლაშა ზარქუა, მუნიციპალიტეტის მერის პირველი მოადგილე

4.წალენჯიხის მუნიციპალიტეტის მერიის ზედამხედველობის სამსახურის დებულების შესახებ

 პროექტის წარმომდგენი: ლაშა ზარქუა, მუნიციპალიტეტის მერის პირველი მოადგილე

5.მუნიციპალიტეტის მერიის შიდა აუდიტის სამსახურის დებულების შესახებ

პროექტის წარმომდგენი: ლაშა ზარქუა, მუნიციპალიტეტის მერის პირველი მოადგილე

6.მუნიციპალიტეტის მერიის მუნიციპალური სერვისების სამსახურის დებულების შესახებ წალენჯიხის მუნიციპალიტეტის მერიის მუნიციპალური სერვისების სამსახურის დებულების შესახებ

 პროექტის წარმომდგენი: ლაშა ზარქუა, მუნიციპალიტეტის მერის პირველი მოადგილე

7.წალენჯიხის მუნიციპალიტეტის მერიის საშტატო ნუსხის დამტკიცებისა და წალენჯიხის მუნიციპალიტეტის მერიის პოლიტიკური თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობების განსაზღვრის შესახებ

 პროექტის წარმომდგენი: ლაშა ზარქუა, მუნიციპალიტეტის მერის პირველი მოადგილე

 8.სხვადასხვა

 სამანდატო, იურიდიულ და საპროცედურო საკითხთა კომისიის თავმჯდომარე რომან კვარაცხელიამ სხდომის წევრებს გააცნო დღის წესრიგი, რომელიც დამტკიცდა ერთხმად.

 მერის პირველმა მოადგილემ, ლაშა ზარქუამ ისაუბრა დღის წესრიგით გათვალისწინებულ საკითხებზე, მერიაში მიმდინარე რეორგანიზაციის პროცესზე, რაც გახდა დებულებებსა და საშტატო ნუსხაში ცვლილების პროექტების მომზადების საფუძველი. რეორგანიზაცია, რა თქმა უნდა, ახდება რამოდენიმე შტატის შემცირების საფუძველი. მან განმარტა ყველა სტრუქტურული ერთეულის, როგორც ოპტიმიზაციის, ასევე ახალი სტრუქტურის შექმნის თაობაზე. აღნიშნა, რომ რათა უფრო ეფექტური და გამართული იყოს მერიის მუშაობა აუცილებლობელია სტრუქტურის რეორგანიზაცია და არსებული საშტატო ნნუსხის ოპტიმიზაცია.

 საკრებულოს თავმჯდომარემ, კორნელი სალიამ წამოაყენა წინადადება, რომ ყველა სამსახურის დებულება და საშტატო ნუსხა განიხილულ იქნეს ცალ-ცალკე, რასაც კომისია დაეთანხმა ერთხმად.

 მომხსენებელმა ლაშა ზარქუამ აღნიშნა, რომ წალენჯიხის მუნიციპალიტეტის მერიის ადმინისტრაციული სამსახური მთლიანობაში მცირდება 6 საშტატო ერთეულით და წარმოდგენილი იქნება შემდეგი სახით:

ა) იურიდიული განყოფილება რჩება უცვლელი

ბ) მატერიალურ-ტექნიკური და საქმისწარმოების განყოფილება მცირდება -1 საშტატო ეთეულით (1 კატეგორიის უფროსი სპეციალისტი).

გ) ადამიანური რესურსების მართვისა და საზოგადოებასთან ურთიერთობის განყოფილება ერთიანდება და ყალიბდება ერთი მეორადი სტრუქტურული ერთეული.

დ) იქმნება საორგანიზაციო ინსპექტირების განყოფილება

ე) შესყიდვების განყოფილება მცირდება ერთი საშტატო ერთეულით

 ფრაქცია „ქართული ოცნება -დემოკრატიული საქართველოს“ თავმჯდომარე მაია მიქავამ აღნიშნა, რომ მერიის წარმომადგენელთა განცხადების მიხედვით, მერიამ რეორგანიზაციის პროცესები წარმართა სახელმწიფო აუდიტის, შიდა აუდიტის და მუშა ჯგუფის დასკვნის საფუძველზე, თუმცა წინა წლებში შიდა აუდიტმა რადიკალურად განსხვავებული დასკვნა წარმოადგინა, ასეთი პრობლემების არსებობისა და მათი გადაჭრის აუცილებლობის თაობაზე საკითხი არასდროს დაუყენებია. მაია მიქავამ განაცხადა, რომ ოპტიმიზაცია ან შესაბამისი დისციპლინური პასუხისმგებლობა პირველ რიგში უნდა შეეხოს აუდიტის სამსახურს, დაკისრებული ფუნქციების არასათანადოდ შესრულების გამო. მაია მიქავამ მერიის წარმომადგენლებს დაუსვა შეკითხვა, თუ რა კრიტერიუმებით შეირჩა მერიის სტრუეტურის ახალი მოდელი და რა დოკუმენტაცია გაააჩნიათ რეორგანიზაციასთან დაკავშირებით, რის საფუძველზე ხორცილედება მერიის ასეთი სახით ოპტიმიზაცია. მერის პირველმა მოადგილემ, ლაშა ზარქუამ უპასუხა, რომ ერთობლივი მუშაობის შედეგად (ადამიანური რესურსების განყოფილება, იურიდიული განყოფილება და მოწვეულ სპეციალისტები), შევჯერდით წარმოდგენილ მოდელზე. მერიის მუშაობისთვის 128 საშტატო ერთეული აბსოლუტურად ზედმეტია, არის ბევრი უფუნქციო ერთეული, არის მცირე დატვირთვის მქონე ერთეულებიც, მართალია, რთული და მტკივნეულია საშტატო ერთეულების შემცირება და საჯარო მოსამსახურეთა გათავისუფლება დაკავებული პოზიციიდან, თუმცა გარდაუვალია ეს პროცესი, რათა მერიამ უფრო ეფექტურად და გამართულად იმუშაოს.

 საკრებულოს თავმჯდომარემ, კორნელი სალიამ, საზოგადოებასთან ურთიერთობისა და ადამიანური რესურსების მართვის განყოფილებების შერწყმა მიზანშეუწონლად მიიჩნია. მან აღნიშნა, რომ მერიის მიერ წარმოდგენილ დასკვნაში მოცემულია, რომ დაბალ დონეზეა საზოგადოებასთან ურთიერთობის განყოფილების მუშაობა, რომ ეს ერთეული სათანადოდ ვერ ასრულებს დაკისრებულ მოვალეობებს, თუმცა ეს უნდა გახდეს არა რეორგანიზაციის, არამედ „საჯარო სამსახურის შესახებ“ კანონით გათვალისწინებული სხვა მექანიზმების გამოყენების საფუძველი. რეორგანიზაცია უნდა შეეხოს იმ პოზიციას რომელიც უფუნქციო იყო ან დაკარგა ფუნქცია. მერიის საქმიანობისათვის უდაოდ საჭირო პოზიციისთვის გათვალისწინებული უფლება-მოვალეობების შეუსრულებლობა არ უნდა გახდეს ამ მიმართულებით არსებული შტატების შემცირების საფუძველი. საზოგადოებასთან ურთიერთობის განყოფილების ადამიანური რესურსების მართვის განყოფილებასთან შერწყმით, ფაქტობრივად, ხდება საზოგადოებასთან ურთიერთობის მიმართულების ფუნქციური დაკნინება. საკრებულოს თავმჯდომარემ განაცხადა, რომ თუ ეს გაერთიანება არ იქნა ეფექტური( და დიდი ალბათობით არ იქნება) და გარკვეული პერიოდის შემდეგ იმერია ისევ მიმართავს საკრებულოს მერიის სტრუქტურების ახლებურად ჩამოყალიბების თაობაზე, ის როგორც საკრებულო თავმჯდომარე, მხარს ამ საკითხს არ დავუჭერს. ამიტომ საჭირო და აუცილებელია, საკრებულოს ჰქონდეს სრული სურათი თითოეულ საშტატო ერთეულზე, წარმოდგენილი იყოს თითოეული პოზიციის ფუნქციები, უფლება-მოვალეობები, შიდა სამართლებრივი აქტი ფუნქციების დაკისრების თაობაზე, სამუშაოთა აღწერილობა ან თანამდებობრივი ინსტრუქციები, რათა თითოეული საშტატო ერთეულის დატოვება, გარდაქმნა თუ შემცირება იყოს დასაბუთებული. მერის თანაშემწე ალბერტი ჭანიამ საკითხთან დაკავშირებით განმარტა, რომ აღნიშნულ განყოფილებაში იქნება სამი სპეციალისტი საზოგადოებასთან და მედიასთან ურთიერთობის საკითხებში, რაც სრულიად საკმარისია ამ მიმართულებით განსახორციელებელი საქმიანობის გამართულად წარმართვისათვის.

 ფრაქცია „წალენჯიხა-საქართველოსთვის“ თავმჯდომარე გონერი კვარაცხელიამ ადმინისტრაციულ სამსახურში საორგანიზაციო ინსპექტირების განყოფილების შექმნა ამ დონის რეორგანიზაციისა და ოპტიმიზაციის ფონზე მიზანშეუწონლად მიაჩნია, აღნიშნა,რომ თუ რა ფუნქციის მატარებელი იქნება ეს განყოფილება, დაუსაბუთებელია. თუ თანამშრომლების შინაგანაწესის დაცვის და შიდა დისციპლინის კონტროლი იქნება მისი ფუნქცია, ერთი საშტატო ერთეულიც კი სრულიად საკმარისია. რეორგანიზაცია უნდა ჩატარდეს რაც შეიძლება უმტკივნეულოდ, ყველა თანამშრომელი რომელიც დასაქმებულია მერიაში არის კონკურსგავლილი, სათანადო გამოცდილების მქონე და უნდა მოხდეს მათი მობილობის წესით გადაყვანა ახლად შექმნილ პოზიციებზე და არა ახალი კადრებით დაკომფლექტება. მომხსენებელმა ლაშა ზარქუამ აღნიშნა, რომ იქნება ღია კონკურსი და ყველას შეეძლება მონაწილეობის მიღება. მერიის სურვილია, რომ საკრებულოც იყოს ამ პროცესებში ჩართული და პროცესი წარიმართოს მაქსიმალურად გამჭვირვალედ. ფრაქცია „ქართული ოცნება-დემოკრატიული საქართველოს“ თავმჯდომარემ მაია მიქავამ აღნიშნა,რომ საშტატო ნუსხაში ჩანს ის შტატებიც, რომელიც უფუნქციოა, ამ პოზიციებზე დანიშნული პირები დღემდე არ დადიან სამსახურში და უასქმურობაში იღებენ გასამრჯელოს. მერის პირველმა მოადგილემ ლაშა ზარქუამ უპასუხა, რომ სწორედ ამიტომ დანერგეს გამოცხადების აღრიცხვის ელექტრონული აპარატი და იქმნება საორგანიზაციო ინსპექტირების განყოფილება, რათა გაკონტროლდეს თითოეულ თანამშრომლის საქმიანობა.

 მერიის შიდა აუდიტის სამსახურის უფროსმა ბეჟან შანავამ საკრებულოს წევრებს მისცა შიდა აუდიტის განმარტება აუდიტის სამსახურიდან ინსპექტირების განყოფილების ადმინისტრაციულ სამსახურში გადატანის მიზანშეწონილობის თაობაზე, მან აღნიშნა რომ ფუნქციურად შიდა აუდიტი და ინსპექტირება გამიჯნულია ერთმანეთისგან, ამიტომ ამ სტრუქტურის სხვა სამსახურის დაქვემდებარებაში გადატანა აუცილებერია.

 საკრებულოს აპარატის იურიდიული განყოფილების უფროსმა მაია ციმინტიამ აღნიშნა, რომ რათა მეტი სიცხადე შეიტანოს წარმოდგენილ პროექტებში და საკრებულოს წევრებს შეუქმნას გარკვეული წარმოდგენა პროექტების სამართლებრივ გამართულობასთან დაკავშირებით, ექნება კითხვები და წინადადებები სხვადასხვა საკითხებთან მიმართებაში. მერიის რეორგანიზაციასთან დაკავშირებით შექმნილი მუშა ჯგუფის დასკვნაში და გეგმაში აღნიშნული იყო, რომ ვინაიდან თვითნებურად დაკავებული მიწების ლეგალიზების კომისია გაუქმდა მუნიციპალიტეტის მერიის სისტემაში და ეს ფუნქცია გადაეცა საჯარო რეესტრს, მნიშვნელოვნად შემცირდა მერიის დოკუმენტბრუნვა, ამასთან ელექტრონულ საქმისწარმოებაზე გადასვლამ არა საჭირო გახადა არქივის მატერიალური წესით წარმოება, ამიტომ მიზანშეწონილად მიიჩნიერს ამ განყოფილების საშტატო ნუსხაში ცვლილების შეტანა და მისი დაკომპლექტება ნაცვლად 5-ისა და 4 საშტატო ერთეულით (მცირდება პირველი კატეგორიის ერტი უფროსი სპეციალისტი). ნიშანდობლივია, რომ ამ ჯგუფის მიერ არ განხორციელებულა სრული მოკვლევა ამ საკითხთან დაკავშირებით, რაც საკრებულოს მისცემდა ანალიზის საშუალებას, მაგალითად, რა ოდენობის განცხადება რეგისტრირდებოდა წლის განმავლობაში და აქედან რამდენი პროცენტია მიწების ლეგალიზებასთან დაკავშირებული განცხადება და თანდართული დოკუმენტაცია. გაურკვეველია, იყო თუ არა გამიჯნული ფუნქციები სპეციალისტებს შორის, თუ იყო-კონკრეტულად იმ სპეციალისტს, ვისაც ევალებოდა ამ კომისიის დოკუმენტებზე მუშაობა, რა მოცულობის სამუშაო დარჩა შესასრულებელი. ამასთან, რამდენიმე სამსახურის დებულების პროექტით განსაზღვრული უფლება-მოვალეობების ნაწილში, მოცემულია ჩანაწერი- მიწების ლეგალიზების კომისიის ორგანიზაციულ-ტექნიკური უზრუნველყოფის თაობაზე, სასამართლოში ამ საკითხებთან დაკავშირებულ წარმომადგენლობაზე, კომისიის საქმიანობაში მონაწილეობის მიღებაზე და ა.შ. მანვე, ისაუბრა საორგანიზაციო ინსპექტირების განყოფილებასთან დაკავშირებით, არნიშნა, რომ შესწავლილ იქნა მუნიციპალიტეტების პრაქტიკა ამ განყოფილებასთან დაკავშირებით და გამოავლინდა, რომ მუნიციპალიტეტების უმრავლესობაში ინსპექტირება, როგორც მეორადი სტრუქტურული ერთეული არის შიდა აუდიტის სამსახურებში და სულ რამდენიმეში-ადმინისტრაციულ სამახურებში. შიდა აუდიტის ფუნქციისაგან სამსახურებრივი გადაცდომის შემოწმების ღონისძიებების კანონით გათვალისწინებული გამიჯვნა, არ გამორიცხავს რომ ერთი სტრუქტურის ქვეშ იყოს შიდა აუდიტის განყოფილება, როგორც ცალკე სტრუქტურა და ინსპექტირების განყოფილება ,როგორც ცალკე ერთეული, თუმცა ადმინისტრაციული სამსახურის შემადგენლობაში მისი არსებობაც არ არის დაუშვებელი, მით უმეტეს რომ მერიის ინსტიტუციური მოწყობის საკითხი მუნიციპალიტეტის ორგანოების პრეროგატივაა.

 საკრებულოს თავმჯდომარემ, კორნელი სალიამ კითხვით მიმართა მერის პირველ მოადგილეს, თუ რა გახდა შესყიდვების განყოფილებაში ერთი შტატის გაუქმების საფუძველი. ხომ არ შემცირებულა განყოფილების მიერ შესასრულებელი ფუნქციების მოცულობა ? რაზეც მომხსენებელმა უპასუხა, რომ შესყიდვების განყოფილების დაკომპლექტება ორი ერთეულით ( უფროსი და ერთი სპეციალისტი) სავსებით საკმარისია ამ განყოფილების საქმიანობის ეფექტურად განხორციელებისათვის.

 საკრებულოს წევრმა ნანა ქობალიამ ხაზი გაუსვა იმას, რომ ფრაქცია“ერთიანი ნაციონალური მოზრაობა“ მხარს უჭერს პროფესიონალი საჯარო მოხელეების დარჩენას ადგილებზე, არც ერთ შემთხვევაში არ უნდა მოხდეს პარტიული ნიშნით გათავისუფლება, პროცესი უნდა წარიმართოს კანონმდებლობის სრული დაცვით და გამოთავისუფლებული საშტატო ერთეულების საფუძველზე დარჩენილი ეკონომია შრომის ანაზღაურების ფონდში მიმართული უნდა იყოს თანამშრომელთა ხელფასების მომატებისაკენ, რათა თანამდებობრივი სარგო გაუთანაბრდეს სხვა მუნიციპალიტეტების დანაწესებს.

 საკრებულოს აპარატის იურიდიული განყოფილების უფროსმა მაია ციმინტიამ მომხსენებელს მიმართა კითხვით, მერია გეგმავდა თუა არა შიდა მობილობით თანამშრომლების გადაყვანას, რაზეც ლაშა ზარქუამ უპასუხა, რომ აუცილებლად მოხდება მობილობით თანამშრომლების გადაყვანა

 მომხსენებელმა ლაშა ზარქუამ ეკონომიკის განვითარებისა და ინფრასტრუქტურის სამსახურთან დაკავშირებით განმატა რომ, ეკონომიკის სამსახურში რჩება 2 განყოფილება- დარგობრივი ეკონომიკის, ქონების მართვისა და სტატისტიკის განყოფილება და ურბანული განვიტარების, სივრცითი მოწყობის, მოსაკრებლისა და ინფრასტრუქტურის განყოფილება. სამშენებლო ინსპექტირების განყოფილება გადადის ზედამხედველობის სამსახურში. ზედამხედველობის სამსახური მცირდება 1 საშტატო ერთეულით. საკრებულოს თავმჯდომარის პირველმა მოადგილემ ავთანდილ გაბელიამ უკმაყოფილება გამოთქვა ზედამხედველობის სამსახურის საქმიანობასთან დაკავშირებით, აღნიშნა, რომ ეს სამსახური სრულიად უმოქმედოა, გაურკვეველია რას აკეთებს ეს სტრუქტურა და საერთოდ, საჭიროა თუ არა ამ ფორმით მისი არსებობა, საკრებულოს აპარატის იურიდიული განყოფილების უფროსმა მაია ციმინტიამ აღნიშნა, რომ ადგილობრივი მოსაკრებელების ადმინისტრირება არ უნდა იყოს სივრცითი მოწყობის განყოფილების ფუნქციებში, უფრო გამართლებული იქნებოდა ამ საშტატო ერთეულის დარგობრივი ეკონომიკის, ქონების მართვისა და სტატისტიკის განყოფილების შემადგენლობაში გათვალისწინება.

 მერის პირველმა მოადგილემ ლაშა ზარქუამ განსახილველად წარმოადგინა მუნიციპალური სერვისების სამსახურის დებულება საშტატო ნუსხასთან ერთად. აღნიშნა, რომ ამ სამსახურში ერთიანდება ადრე არსებული 2 სამსახური-კულტურის, განათლების, სპორტის, ახალგაზრდულ საქმეთა, ძეგლთა დაცვისა და ტურიზმის სამსახური და სოციალური მომსახურების, ბავშვთა უფლებების დაცვისა და მხარდაჭერის სამსახური. ერთი სტრუქტურის ქვეშ ყალიბდება ორი განყოფილება: კულტურის, განათლების, სპორტის, ახალგაზრდულ საქმეთა, ძეგლთა დაცვისა და ტურიზმის განყოფილება და ჯანდაცვის, სოციალური მომსახურებისა და ბავშვთა უფლებების დაცვის მხარდაჭერის განყოფილება.

საკრებულოს თავმჯდომარემ, კორნელი სალიამ, სამსახურის სახელწოდებასთან დაკავშირებით, აღნიშნა, რომ გასაგებია სერვისის არსებობა სოციალურ საკითხებთან მიმართებაში, მაგრამ გაურკვეველია რა სერვისზეა საუბარი კულტურასთან, განათლებასთან, სპორტთან დაკავშირებით.

მომხსენებელმა ლაშა ზარქქუამ განმარტებები გააკეთა ამ სტრუქტურაში გათვალისწინებულ საშტატო სტრუქტურებთან დაკავშირებით. აღნიშნა, რომ კუტურის განყოფილებაში შემოღებული იქნება 2 პირველი კატეგორიის უფროსი სპეცაილისტის შტატი, რომელის ფუნქცია იქნება ტურიზმის სფეროს განვითარების კუთხით საქმიანობა. სააკრებულოს თავმჯდომარის პირველმა მოადგილემ ავთანდილ გაბელიამ უარყოფითი დამოკიდებულება გამოხატა ამ საკითხთან დაკავშირებით, განაცხადა, რომ როცა არსებობს მუნიციპალიტეტის მიერ დაფუძნებული ა(ა)იპ-ი, რომლსაც ამ მიმართულებით ჰყავს სპეციალისტი, მიზანშეუწონლად მიაჩნია მერიის სტრუქტურაში იმავე ფუნქციის მატარებელი ორი საშტატო ერთეულის შემოღება.

მერიის წარმომადგენლებმა სერვისების სამსახურის ბავშვთა უფლებების დაცვის მიმართულებასთან დაკავშირებით განმარტეს, რომ შემოღებული იქნება „ბავშვის უფლებების კოდექსით“ აუცილებელი პოზიციები, მაგალითად, ექიმ-ფსიქოლოგის შტატი. ამასთან დაკავშირებით საკრებულოს თავმჯდომარემ კორნელი სალიამ აღნიშნა, რომ ბავშვთა უფლებების დაცვა დღეს ყველაზე პრიორიტეტული და წინ წამოწეული საკითხია და ამ ფონზე ბავშვთა უფლებების მხარდაჭერის განყოფილებისა და შესაბამისად, ამ მიმართულებით არსებული სამსახურის, გაუქმება სრულიად დაუსაბუთებელია. მომხსენებელმა ლაშა ზარქუამ ამ საკითხთან დაკავშირებით განმარტა, რომ ბავშვთა უფლებების დაცვის სპეციალისტის ფუნქციები იქნება შენარჩუნებული და საერთოდ, ამ საკითხებზე კონსულტაციები გავლილია პარლამენტის შესაბამის სტრუქტურასთან და სამართლებრივად სავსებით გამართულია.

 მაია მიქავამ კითხვით მიმართა მერიის წარმომადგენლებს, თუ რატომ გახდა აუცილებელი ამ სამსახურების გაერთიანება და ამდენი შტატის გაუქმება, ითხოვა წარმოედგინა მერიას არგუმენტები ამასთან მიმართებაში.

 საკრებულოს თავმჯდომარის პირველმა მოადგილემ ავთანდილ გაბელიამ დაუშვებლად ჩათვალა მუნიციპალიტეტში რეგისტრირებული 10 000-ზე მეტი დევნილის ფონზე, დევნილთა განყოფილების გაუქმება.

ზემო აღნიშნულის პასუხად მომხსენებელმა ლაშა ზარქუამ აღნიშნა, რომ საუბარია ფუნქციის შესრულებაზე, მაშინ როცა ერთ ადამიანს შეუძლია ამ ფუნქციის შესრულება, რა საჭიროა 5 შტატის არსებობა. მნიშვნელოვანია, აღმასრულებელი სტრუქტურა ახორციელებდეს ეფექტიან მმართველობას, რომლისთვისაც აუცილებელია დასაქმებულთა ოპტიმალური რაოდენობა.

 მერიის სოციალური სამსახურების, ბავშვთა უფლებების დაცვისა და მხარდაჭერის სამსახურის თანამშრომლებმა თხოვეს საკრებულოს კომისიას დაეთმო დრო, რათა გამოეთქვათ აზრი, რეორგანიზაციასთან დაკავშირებით.

 მერიის სოციალური სამსახურების, ბავშვთა უფლებების დაცვისა და მხარდაჭერის სამსახურის უფროსმა მერაბ შონიამ ისაუბრა სამსახურის სტრუქტურასა და ფუნქციებზე. აღნიშნა, რომ დღეის მდგომარეობით არსებული 9 შტატიდან 5 შტატი რჩება და 4 მცირდება. დარჩენილი 4 - ბავშვთა დაცვასთანაა დაკავშირებული, სოციალური მიმართულებით გათვალისწინებულია მხოლოდ ერთი შტატი, გაუგებარია, როგორ შეძლებს ერთი პირი ამ მოცულობის სამუშაოს შესრულებას.

რეორგანიზაციით მერიის 128 შტატიდან რჩება 118, მერია სულ მცირდება 10 საშტატო ერთეულით, საიდანაც 4 სოციალური მომსახურეობის სამსახურის შტატია, გამოდის რეორგანიზაცია ძირითადად ამ სამსახურზეა აგებული. ამ ყველაფერს სჭირდება დასაბუთება. რეორგანიზაცია შეეხო მერიის თითქმის ყველა სამსახურს, სადაც თანამშრომლები 8%-ით შემცირდა, ხოლო სოციალური მიმსახურების სამსახური 45%-ით, რაც არაკანონიერად მიმაჩნია.

 სოციალური მომსახურების განყოფილების უფროსმა გია ანთიამ აღნიშნა რომ, სამსახურის ამ დონის რეორგანიზაცია დაკავშირებულია შიდა აუდიტის დასკვნასთან, რომელმაც სრულიად უსაფუძვლოდ, სოციალური განყოფილების მომსახურების მუშაობა უარყოფითად შეაფასა, დასკვნაში აღნიშნა, რომ განყოფილება არ მუშაობს, რაც სიცრუეა. შეგვიძლია როგორც განყოფილების ასევე სამსახურის მიერ შესრულებული სამუშაო დეტალურად წარვადგინოთ და დავდოთ სრული სურათი სამსახურის საქმიანობის თაობაზე.

 ბავშვთა უფლებებების დაცვისა და მხარდაჭერის განყოფილების უფროსმა ციალა კვარაცხელიამ აღნიშნა რომ, 2010 წლიდან საქართველო არის ბავშვთა უფლებების დაცვის კონცენციის წევრი ქვეყანა. ჩვენი სამსახურის ყველა ფუნქცია არის კოდექსში გაწერილი, აქ მომუშავე ყველა თანამშრომელი არის კვალიფიციური, ჩავაბარეთ სასერთიფიკაციო გამოცდები, ვართ სერთიფიცირებული სოციალური მუშაკები. ამ ფონზე რატომ და რის საფუძველზე ხდება ჩვენი სამსახურის ოპტიმიზაცია გაურკვეველია. ამაზე ლაშა ზარქუამ უპასუხა რომ არავის პროფესიონალიზმში ეჭვი არ გვეპარება, მაგრამ აღნიშნულ სამსახურში შტატები შემცირება და რეორგანიზაცია აუცილებელია.

 საკრებულოს თავმჯდომარემ, კორნელი სალიამ, შეაჯამა სხდომაზე წარმოდგენილი საკითხები, აღნიშნა, რომ არ არის წინააღმდეგი რეორგანიზაციისა და ოპტიმალური საშტატო ნუსხის შემუშავების, მაგრამ ამ ეტაპზე წარმოდგენილი დოკუმენტაცია არის ბუნდოვანი, ზედაპირულად შედგენილი და საჭიროებს უფრო მეტ კონკრეტიკას. მერიამ ვერ დაასაბუთა წარმოდგენილი სტრუქტურის ეფექტურობა, ვერ გასცა კითხვებზე ამომწურავი პასუხები, ამიტომ დააყენა წინადადება კომისიის სხდომის 6 ივნისამდე გადადების თაობაზე. მოუწოდა მერიასმანამდე განიხილოს საკრებულოს შენიშვნები და წინადადებები, კიდევ ერთხელ სეხვდეს მუშა ჯგუფს, დეტალურად გაიაროს ყველა საკითხი, დაასაბუთოს თითოეული შტატის დატოვებისა და შემცირების აუცილებლობა.

 ლაშა ზარქუამ აღნიშნა რომ, მერიის შეხედულებით, აღმასრულებელი ორგანოს გამართულად და ეფექტურად მუშაობისთვის საჭიროა ამ ფორმით შტატების ფორმირება, მაგრამ ასევე განიხილავენ და შეეცდებიან გაითვალისწინონ საკრებულოს სამანდატო, იურიდიულ და საპროცედურო საკითხთა კომისიის სხდომაზე გამოთქმულ შენიშვნები და წინადადებები.

 სამანდატო, იურიდიულ და საპროცედურო საკითხთა კომისიამ კენჭისყრის საფუძველზე გადაწყვიტა: მერიის წარმოდგენილი ნორმატიული აქტების გარშემო კომისიაზე გამოთქმული შენიშვნებებისა და წინადადებების განხილვისათვის მისცენ გარკვეული ვადა და შემდგომი მორიგი სხდომა ჩანიშნონ 2022 წლის 6 ივნისს. კენჭისყრაში მონაწილეობა მიიღო 5-მა წევრმა. (მომხრე-4, ( რომან კვარაცხელია, გიორგი დარსალია, მამუკა მიქავა, ნანა ქობალია) წინაამდეგი-1 (მაია მიქავა))

 სამანდატო, იურიდიულ და საპროცედურო რომან კვარაცხელია

საკითხთა კომისიის თავმჯდომარე